Diari Oficial de la Generalitat Valenciana


Sumari del DOGV 2975, del 21-04-1997 (1997/6405)

ACORD de 30 de gener de 1997, de la Comissió Territorial d'Urbanisme de València, relatiu a la Modificació de la Norma 5.7 del Pla Parcial Sector 1 Residencial de Sedaví.
--------------------------------------------------------------------------------------------------------------------------------------------------------------------------

### Dades del document

Número de DOGV
:   2975

Data del DOGV
:   21-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6405


Data del document
:   25-03-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 30 de gener de 1997, de la Comissió Territorial d'Urbanisme de València, relatiu a la Modificació de la Norma 5.7 del Pla Parcial Sector 1 Residencial de Sedaví.  
La Comissió Territorial d'Urbanisme de València, en sessió celebrada el 30 de gener de 1997, va adoptar el següent acord:  
"Vist l'expedient enviat per l'Ajuntament de Sedaví a efectes de la seua aprovació definitiva, i d'acord amb els següents  
Antecedents de fet  
Primer  
El projecte es va sotmetre a informació pública mitjançant acord del ple de l'Ajuntament en sessió celebrada el dia 6 de març de 1995, i després del pertinent període d'informació pública, en què es van presentar dues al·legacions, es va aprovar provisionalment pel mateix òrgan en data 19 de desembre de 1995.  
L'expedient ha estat enviat en exemplar únic degudament confrontat.  
Segon  
Han estat enviats tres exemplars del projecte degudament diligenciats, que consten de text escrit on es justifica la modificació pretesa, documentació estimada suficient a l'objecte pretès.  
Tercer  
Sedaví posseeix un Pla General d'Ordenació Urbana aprovat definitivament per la Comissió Territorial d'Urbanisme de València en sessió de 29 de novembre de 1988.  
La modificació afecta el Pla Parcial Sector 1 Residencial, aprovat definitivament pel mateix òrgan el 5 de gener de 1990.  
Quart  
L'objecte d'aquesta modificació és bàsicament limitar la implantació de l'ús comercial en el Sector 1.  
El Pla Parcial esmentat desenvolupava un sector d'ús global residencial unifamiliar, situat a l'est del sòl urbà de Sedaví i limítrof amb el Sector 2 d'ús global industrial i compatible amb el comercial, i amb el terme municipal d'Alfafar.  
L'ordenança 5.7 d'aquest Pla Parcial especifica que l'ús global és el de residencial unifamiliar, i es permeten els usos comercials compatibles amb l'ús principal i al servei del sector, i es prohibeixen els industrials.  
A través de la modificació es pretén delimitar la implantació d'aquests usos comercials, limitant-ne la superfície màxima construïda a 200 m2 per cada activitat, i obligant que la ubicació es realitze sols en la planta baixa.  
Tot això ho justifica l'Ajuntament pel fet que el Sector 2 limítrof, d'ús global industrial i compatible amb el comercial, està pràcticament consolidat, i en el seu interès que els possibles usos comercials que s'implanten en el sector 1 siguen efectivament compatibles i al servei del sector, per tal de no minvar-ne el caràcter de residencial fixat des del propi Pla General.  
Al text de l'Ordenança 5.7 del Pla Parcial se li incorporaria el següent paràgraf:  
5.7. Zona de parcel·les residencials.  
(...)  
1) La superfície màxima construïda i destinada a ús comercial serà de 200 m2 per cada activitat.  
2) La seua ubicació serà sempre en planta baixa.  
Cinquè  
La Comissió Informativa de la Comissió Territorial d'Urbanisme de València, en sessió celebrada el 23 de gener de 1997, va emetre informe relatiu al projecte que ens ocupa, i complia així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La tramitació és correcta, d'acord amb el que estableix l'article 55.1, per remissió a l'article 38 de la Llei Reguladora de l'Activitat Urbanística.  
Segon  
No es troben inconvenients urbanístics per a procedir a la modificació plantejada.  
Tercer  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva dels Plans Urbanístics, i de les seues modificacions, de municipis de menys de 50.000 habitants, d'acord amb el que disposa l'article 54 de la Llei Reguladora de l'Activitat Urbanística, en relació amb l'article 10.A per remissió de l'article 9.1 ambdós del Decret 77/96 de 16 d'abril del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista dels antecedents i fonaments exposats i la legislació vigent en matèria d'urbanisme, la Comissió Territorial d'Urbanisme de València acorda: aprovar definitivament la Modificació de la Norma 5.7 del Pla Parcial Sector 1 Residencial de Sedaví.  
L'Ajuntament de Sedaví haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.  
Tot això, sense perjudici que puga exercitar qualsevol altre recurs que estime oportú.  
València, 30 de gener de 1997.- El secretari de la Comissió Territorial d'Urbanisme: José Manuel Palau Navarro.